paragraph_text: Nakon pobjede Porošenko je najavio da će mu prvo predsjedničko putovanje biti u Donbas, gdje su naoružani pro-ruski pobunjenici proglasili separatističke republike. Također je obećao da će nastaviti s vojnim operacijama ukrajinskih vladinih snaga protiv separatista. Zalaže se za ulaženje Ukrajine u Europsku uniju. Europska unija i Ukrajina potpisale su gospodarski dio Sporazuma o pridruživanju 27. lipnja 2014.